
Gărzile nu i-au suspectat niciodată îndeajuns pe copii. Dar poate că 
soarele, lovind zile de-a rîndul rotunjimea căștilor de crom, le-a încetinit 
mecanismele mentale? 

„Și cureaua pistolului mitralieră despicînd umărul, piele întărită, 
rigidă. Mîna sprijinită de patul de lemn al armei, evitînd atingerea oțelului 
arzător. Cămașa pe care sudoarea o transforma încet într-o carapace 
de carton... Poate că toate acestea i-au făcut să se zidească treptat 
într-o suferință monotonă și cotidiană, izolîndu-i de lumea exterioară, 
peste care ar fi trebuit totuși să-și trimită privirile iscoditoare, apte să 
detecteze cel mai mărunt simptom al unei dereglări. Poate că gărzile 
împrăștiate de-a lungul pasarelelor de fier kaki înconjurînd insula și-au 
rupt legătura psihică cu exteriorul, alunecînd încetul cu încetul în 
autism?... devenind niște infirmi înarmaţi, orbi, surzi şi muţi, prizonieri ai 
unei patrulări mecanice? Ar fi trebuit să zvicneșşti, pipăind pe neaștep- 
tate tocul revolverului atîrnîndu-le de centură, ca să te asiguri că 
Walther-ul regulamentar mai e încă acolo. Dar nimic nu é mai puţin 
sigur. Cînd ţevile mitralierelor se lovesc din neatenție de balustrada 
pasarelei de supraveghere, sună a gol — și de fiecare dată îţi vine gîndul 
că lungile încărcătoare rîinduite sub pîrghia 
blocată în poziţia „rafală“ nu conţin nimic 
altceva decît rugina care le acoperă 
interiorul. 

Nu, gărzile nu le-au acordat niciodată cu 
adevărat atenţie copiilor. Totuși, logica te 
face să recunoști că funcţia lor constă mai 
ales în supravegherea țărmului și a mării. O 
mare strălucitoare ca o lamă de cuţit lovind 
o rază de soare. Poate că această 
scînteiere permanentă a acționat asupra lor 
ca o hipnoză lentă, de sub care acum nu-i 
mai poate elibera nimeni? 

La început, puștii rămîneau la etajele 
inferioare. Soarele nu părea să-i incomo- 
deze. Ciorchine de micuţe corpuri goale, 
pline de coșuri, cu coaste prea evidente 
uneori, sau cu un buric proeminent în 
mijlocul unei burţi prea umflate, urme de 
rahitism sau de obezitate precoce. Și același 
craniu ras, toți, băieţi sau fete, fără distincție, 


crească dînd feţelor lor o curioasă tentă 
ostilă. Unii — mai ales fetele — strînși 3 sau 4 
în același cearșaf, alții mergind cu o foaie de 
hirtie cu pătrăţele lipită în dreptul sexului, 
fixată cu două bucăţi de leucoplast furate din 
laboratoare. Suportau soarele, fără băşici 
sau arsuri, mergînd chiar pînă la a-și pune 
fesele goale pe treptele fierbinţi ale 
teraselor. Au părăsit, rînd pe rînd, sălile de 
joc, balansoarele, galeriile, gropile de nisip, 
strîngîndu-se în ciorchine, din ce în ce mai 
dense pe grinzile de oțel ce susțineau 
pasarelele. Soldaţii i-au lăsat în pace, ei, care 
la început trăgeau fără somaţie în fiecare 
umbră rătăcită în interiorul perimetrului de 
securitate. Soldaţii... Soarele. 

Sentinela ce se înălța la capătul debar- 
caderului, în mijlocul parîmelor rupte de 
vase în fuga lor nebună, și-a împins casca ` 
înainte în așa fel încît viziera atingînd nasul îi maschează complet ochii, 
ascunzîndu-i întreaga suprafaţă peste care, în mod normal, ar trebui să- 
și plimbe privirile. 

Pe terasa restaurantului, albastru și alb ridicat la marginea dunei, 
consumatbrii întorc spatele mării, sincronizîndu-se perfect, opunîndu-i 
oceanului un zid de omoplaţi întinzînd nylon sau bumbac alb. Toţi, cu 
zgomotul valurilor în ceafă, cu ochii fixaţi pe bariera moale a dunelor 
acoperind orizontul. Chiar şi chelnerii, care nu se pot mișca 

de-a-ndăratelea, își păstrează cu încăpăţinare fața aplecată 
deasupra tăvilor sau arborează enormi ochelari polaroid și sînt 


gata să pariez că lentilele, pe dinăuntru, 
sînt spoite cu vopsea neagră; asta ar 
explica extrema încetineală a serviciului, 
mîinile nesigure şi neîndeminatice, care 
răstoarnă vinuri și sosuri de parcă s-ar 
mișca la întîmplare. 

In vasta clădire împodobită cu 

coloane destinată cercetătorilor, l-am 
D E S INGE descoperit pe şeful personalului în timp 

ce acoperea cu vopsea albă uriașa 
fereastră de cristal ce dădea spre plajă. Pensula din care se scurgea 
lichidul cleios opaciza într-un dute-vino febril suprafața de sticlă zgiriată 
de vîntul nisipurilor. Luat la întrebări, s-a dovedit total incapabil să dea 
vreo explicație gestului său. „Agorafobie colectivă...“ fornăi medicul 
psihiatru prin grosul strat de cărămizi plumbuite ce-i acoperea acum 
ușile și ferestrele vilei. 

La căderea nopții, cu picioarele îngreunate și cu sîngele îngroșat de 
căldura şi de oboseala unui marș dificil, am sfîrşit prin a descoperi, la 
capătul digului, un bătrîn așezat într-un fotoliu decolorat, cu chipul oferit 
vîntului din larg, cu ochii deschişi, mestecînd o pipă ce se răcise de 
mult. Cînd m-am apropiat, pupilele sale lăptoase mi-au alungat 
îndoielile. Era orb. 

„„ Rafala pleznește, răsfrîntă la infinit de pereții înalți ai sălii. Tubul 
de cauciuc biciuiește vidul, smulgind acul perfuziei care se rupe brusc, 
lăsîndu-și două treimi din lungime în vena sfirtecată. Flaconul prins în suport 
se instelează la trecerea unui proiectii, serul se 
strecoară printre fisuri, brobonind sticla, iar 
acul picură lichidul pe sol. Furnicile cad una 
după alta formînd încet-încet o mică 
băltoacă colcaidă, fremătind violent, 
împrăștiindu-se printre pansamente și 
comprese. O ploaie de scaipele pulverizează 
geamul camerei sterile... Paturile sînt 
răsturnate, cărucioarele călcate în picioare o 
dată cu încărcătura lor anesteziată. Mîini 
cotrobăie sub cearșațuri, în pansamentele 
umede și călduţe, unghii caută buzele 
umfiate ale plăgilor, degete intră în carnea 
deschisă, rupînd suturile prea fragile, 
sfirtecînd protunzimi calde și palpitînde. 
Borcanele, acvariile, cad, explodînd, și 
resturile de sticlă îşi secționează conținutul, 
bucăţi amestecate care se zbat ca și cum ar 
încerca să recompună întregul, şopirle, 
șerpi... Apoi, bineînţeles, incendiul, provocat 
poate de un întreg șir de lămpi scialitice care 
explodează într-o jerbă de scurt-circuit. Dau 
înapoi, şi umerii mei dungaţi de galoane 
galben-lămiie lovesc ușa toaletei, care se ` 
deschide. Cubul de întuneric proaspăt mă 
absoarbe. Mirosul acid al dezinfectantului 
face să erupă greaţa care îmi umilă mărun- 
taiele și mă aruncă, înnecîndu-mă, deasupra 
primei chiuvete. În rapiditatea mișcării, casca 
lovește oglinda ce crapă ca: lovită de glonţ, 
Rămin acolo, cramponindu-mă de emailul 
rece, ascultînd trosnetul flăcărilor, exploziile 
geamurilor, de cealaltă parte a ușii. Două 
degete ale mîinii mele drepte reuşesc să 
extragă din căptușeală o bomboană, 
înfășurată într-un ambalaj gri, lipsit de orice 
ornamentaţie. O asemenea austeritate în 
prezentarea unei delicatese nu poate să nu 
mă surprindă. O dată desfăcută, hiîrtia 
dezvăluie o faţă interioară constelată cu 
miniaturi a căror semnificaţie nu poate fi 
înțeleasă decit cu ajutorul unei lupe. Aceasta lipsindu-mi, nu reușesc să 
identific cu certitudine scena :hașurată de o peniță minusculă, în maniera 
stampelor vechi. O împărțire de premii, o paradă militară? Sau poate că 
e vorba de un autodafe? O frază şerpuiește între îndoiturile hîrtiei: „Am 
meritat pagina albă“ sau, poate, „Am meritat plaja albă“? Aluzii la 
formule rituale ale jargonului militar: „pagina albă“ semnificînd citarea 
pentru acte de bravură,, iar „plaja albă“ locul tradițional unde au loc 
execuțiile... Bomboana, însă, lasă un curios gust de pastă de dinți... 

Cavalcada se îndepărtează. Prin ușa toaletei, rămasă întredeschisă, 
incendiul aruncă un mănunchi de flăcărui care înnegresc pardoseala, 
stingindu-se... În sală, toți cîinii au fost uciși. 

„„„ Dogi, ogari, prepelicari, boxeri, setteri, pointeri. Toţi. Pieile, 
crăpate de scalpel, casca pe carnea violetă, mușchi încordați într-un 
ultim spasm. Lucirea flăcărilor lasă să se ghicească pe alocuri urmele 
măcelului improvizat. Urechi atîrnînd în clești, boturi despicate. 

De ce să vorbesc despre ei? De ce să mă abat de la subiect în timp 
ce această poveste, aceste amintiri, deja greu de ordonat, de pus în 
ordine... și cu toate astea să-mi amintesc, în ciuda migrenei. Acum, 
văd... 

Am ieșit, negura urcă încet din mare spre centrul insulei. O ceaţă 
densă, suspectă. Poate că era fumul unei îndepărtate lupte navale, 
abătut de vînt. In spatele grilajului cuștilor cîinii tăceau, fremătînd, cu 
respiraţia tăiată şi urechile ciulite. Fără vreun motiv aparent, am eliberat 
un dog german, fixînd lanţul zgărzii 
la brățara care îmi înconjoară 
încheietura dreaptă. A trebuit să-l 
lovesc pentru a-l obliga să înain- 
teze, și abia după ce dire roșii au 
început să-i marcheze pielea pe 
coapse și burtă a acceptat să 
iasă din cușcă. Invoiala n-a fost 
ușoară, mai întîi din cauza 
brumei, apoi, împotrivirea ani- 
malului crescînd treptat, fiecare 
salt îmi smulgea umărul său îmi 
tăia încheietura. 

Brusc, vintul și-a schimbat 
direcţia, aruncînd peste noi o 
ploaie de funingine. În acel 
moment cîineie a rupt lanţul, 
aruncîndu-mă jos, cu casca 
căzîndu-mi peste ochi. Nu l-am 
văzut dispărind. 

Carnea rănită de brățară se 
umflase deja, așa că am introdus 
o batistă între fier şi piele. Cîteva secunde mai tirziu, urletul animalului a 
urcat, vibrînd, spart brusc pe ultima notă ca și cum... Am rămas 
nemișcat cîteva secunde, neliniștit, înghițindu-mi saliva, încercînd să 
alung gustui persistent a! bomboanei. 

Am revenit la hotel, la marginea dunei, strecurîndu-mă printre 
șezlongurile pe care vintul le umfla ca niște mingi de stofă. Aproape de 
gura de canal, bila rostogolită de vînt a unui proumbel mort își împrăștia 
blînd penele, una cîte una... Floarea pufoasă, albă și gri, trandafir de 
“ardezie desfrunzindu-se și pierzindu-și petalele-pene într-un ritm din ce 
în ce mai rapid. M-am aplecat, făcîndu-mi degetele greblă, și o mînă de 
pene a dispărut în sacul care îmi lovește șoldul.Apoi fu rîndul pisicii, 
întinsă pe o parte, cu labele încremenite într-un paralelism riguros. Burta 
i se dezgolește bucată cu bucată, porţiuni de blană pestriță pe care 
vîntul mi le agaţă de tălpi, de asperităţile zidurilor. Mă aplec, culegind 
smocurile mătăsoase fără să le strivesc, ca niște grămăjoare de praf, 
apoi le fac să alunece în traista căreia îi trag fermoarul, aparindu-mi 
prada de vintul îngheţat. 

Omul e ultimul, în umbra unui felinar care îl acoperea cu o diagonală 
accidentată. Chiar dacă e întins pe spate, arcuirea prea accentuată a 
șalelor trădează contracţiile agoniei. 

Vîntul sapă o chelie grăbită în părul netuns. Smocurile se dezlipesc 
de tirhple și fug pe pămînt, virgule puţin uleioase, dar care nu și-au pier- 
dut încă luciul. Le pescuiesc cu două degete. Linia pubisului a fugit deja, 
lăsîndu-i acestui mort de vreo 40 de ani, sexul spin al unui băiețaș. Sala 
de mese e goală, pe tejghea un radio pirîie, cu volumul blocat la 
maximum. Nici o emisiune nu face să vibreze difuzorul, doar tic-tac-ul 
unui deșteptător uitat aproape de microfonul rămas deschis și care 
poate va începe să sune, cîndva. Cîteva lumiînări îşi sfirșesc arderea... 

Sticla scirțiie sub tălpile mele ghintuite. 

În ultima sală, trei cupluri se învirteau încet,-bărbaţi și femei 
agăţindu-se unii de alții, într-un slow hipnotic și mut. Pe estradă, instru- 
mentele abandonate de orchestră se încalecă în mijlocul partiturilor 
împrăștiate. Scena mi-a trezit amintiri de demult, o senzaţie de déjà vu, 
poate imagini întrezărite fugitiv pe un ecran... 

Am urcat. 

De-a lungul culoarului, o dîră de lumină trecînd pe sub o ușă mă 
oprește. Am intrat. Femeia stătea nemișcată, îngenunchiată la dreapta 
patului, îmbrăcată doar cu un furou de nylon roz, puțin demodat. Tînără, 
cu siguranţă, judecind după fermitatea sînilor... Nu i-am privit fața. 
Cîinele ridica o cocoașă sub cearșaturi, cu capul aruncat pe perna dan- 
telată, cu limba atîrnînd. Suflul său răgușit se amesteca cu hohotele de 
plins ale femeii. O clipă, ochii au înregistrat ceva anormal, fără să poată 
preciza cu claritate natura informației.. Abia închizînd ușa mi-am dat 


seama de lipsa unor reliefuri sub pînza pătată de lacuri roșiatice... 
Cîinele nu mai avea labe. Cît despre necunoscută, ţinea oare cu 
adevărat un brici în mînă, sau asta nu decit o imagine grefată 
a posteriori, conform legii asocierilor de idei? 

In fundul culoarului am şterpelit un binoclu marinăresc uitat pe o 
măsuţă, cu speranța secretă de a surprinde, de pe terasă, mișcările 
copiilor în interiorul insulei. Dar gestul meu se dovedi repede inutil, căci 
proprietarul acoperise suprafaţa lentilelor cu un lac negru, gros, rebel la 
orice dizolvant. Casca mi s-a părut deodată foarte grea, și arsura 
încheieturii mele rănite insuportabilă. M-am gîndit că ar fi trebuit să 
dorm, să-mi recuperez îndeajuns forțele spre a putea pleca în căutarea 
copiilor, să-i previn, ca să nu li se întimple același lucru ca și cîinilor... 
Dar am rămas pe loc, scufundat 
în sudoarea-sterilă a minereului- 
pînză, în mirosul rînced al corpu- 
lui meu. M-am îndreptat spre 
baie, am deschis robinetele, 
vărsînd înăuntru conţinutul unui 
flacon de săruri de un galben 
strălucitor. Am rămas aşa, pînă 
cînd cada s-a umplut de apă și 
de spumă - și apoi mi s-a făcut 
frică. Frică să rămîn gol, 
dezarmat... Mi-am fricţionat rapid 
corpul cu mîna stingă. Sexul, 
despărţitura anală... 

Acum fereastra 
deschisă, larg deschisă... 

Funiginea murdărește dalele, 
depunîndu-se ca o pojghiţă pe 
mochetă. Mă înăbuș sub cauciu- 
cul măștii de gaze. Un stol de 
păsări evadează dintr-un hangar, 
mai jos, într-o zbatere amplifi- 
cată de pereții metalici. Doi autostopiști așteaptă sprijiniți de o bornă de 
incendiu, cu degetul ridicat, chiar dacă nici o mașină nu străbate 
șoseaua. Imi încrucișez brațele pe piept, prinzîndu-mi umerii în miini, 
într-un reflex de neliniște înfrigurată. 

Ambulanţa, sau mai bine zis umbra unei ambulanţe dă colțul străzii. 

Apoi capota, geamurile întunecate care-l fac pe şofer invizibil. Există 
oare un șofer? Ambulanţa, tot acest alb... te gîndești la niște cearșaturi . 
albe, proaspete. Adormi... 

Vehiculul se oprește în dreptul celor doi autostopişti care se stre- 
coară imediat în spate. O pocnitură, ușile se închid. Roţile alunecă 
tăcute pînă la următorul deget ridicat... Unde-i duce? Sînt oare distruși 
chiar în acest moment în spatele pereților izolaţi fonic? Infirmiere în alb, 
cu bice de piele... Nu, cuțite țișnind din acoperiș și din planşeu, încru- 
cișîndu-se. Asta dacă nu cumva spatele ambulanţei nu e nimic alceva 
decît un crematoriu mobil. Dar nu, nimeni nu știe. Și nu trebuie ca puștii 
să se lase învinși de epidemie, înşirindu-se de-a lungul drumurilor şi 
așteptind sosirea ambulanţelor. 

Dar poate că tocmai asţa s-a/și întîmplat adineauri? Autostopișştii 
erau prea departe ca să-mi pot forma o părere despre vîrsta sau sexul 
lor. In plus aburul acoperind sticla măștii... M-am gîndit... 

M-am gindit că mi-ar place să desfac legăturile de cauciuc care-mi 
string timpelele, să mă așez, cu chipul descoperit, la masă. Să apuc 
tamponul de vată ce iese din trusa de prim ajutor, cutie deformată de 
meta! pe care o mînă a aruncat-o precipitat pe masă, însemnindu-i ire- 
mediabil suprafaţa fin cizelată și să-l stropesc cu eter, sau cu alcool de 
90”, ștergînd funiginea care îmi murdărește pielea. Să-mi întind braţele 
pe spate, întinzîndu-mi pectoralii peste oasele cuștii toracica pînă cînd 
va răsuna obișnuita trosnitură delicioasă undeva la nivelul vertebrelor 
dorsale. Acest gest relaxant e plăcut și periculos în același timp, fiindcă 
oferă curba abdomenului, fără nici o protecţie, primei lame venite. Acest 
gest pe care, cîndva, trezindu-mă, nu-l puteam face fără să mă simt 
cuprins de o teamă nedefinită, așteptindu-mă să văd țişnind din talmeș 
balmeșul cearșaturilor mîna soției, stringind mînerul unei baionete, 
țintindu-mi buricul sau coșul pieptului, pentru o eventraţie definitivă. 

„. nainte de a părăsi hotelul, cu un tub de ruj de buze uitat, am scris 
pe peretele culoarului, cu litere strimbe, cuvintele: „Să fim vigilenţi!”. 

Apoi m-am gindit la femeia cu briciul și mi-a venit deodată ideea că 
poate ea era responsabilă de masacrul cîinilor, acolo, în laborator. Cu 
atît mai mult, cu cît animalul zăcînd în pat semăna foarte bine cu dogul 
pe care-l scosesem din cușcă, cu cîteva ore mai devreme. 


era 


„Mi-am sprijinit mitraliera de zid, mulțumindu-mă să desprind 
din teacă sabia-baionetă regulamentară. Am împins ușa 
camerei, mocheta înăbușea zgomotul pașilor mei și ea nu m-a 

auzit venind. Rămăsese imobilă, sîngele murdărindu-i furoul de nylon 
roz în dreptul stomacului, acolo unde își ștersese probabil miinile. 
Umbra mea proiectîndu-se pe pat a făcut-o să tresară. Țipătul ei mi-a 
sfredelit urechile, ca o sirenă de alarmă, şi i-am văzut mîna cu briciul 
vărgînd aerul spre gitul meu. Dintr-o mişcare a miinii am încercat să 
deviez lama, dar oţelul mi-a alunecat peste încheietură în palmă, făcînd 
sîngele să-mi țișnească pe faţă și pe haine. 

Mi-a fost frică. Inainte de a fi putut gîndi, mîinile mi se sudaseră pe 
miînerul baionetei, măturînd spaţiul cu un gest de cosaș. l-am atins gitul, 
o rană rectilinie, profundă, iremediabilă. A căzut înainte ca o piatră. Faţa 
i s-a lipit de pubisul meu într-o postură obscenă și a trebuit s-o apuc de 
păr, împingînd-o. În timpul mișcării, sîngele ei s-a amestecat cu al meu, 
ca într-un pact obscur și etern. M-am ridicat, îmi simțeam picioarele 
înmuindu-se, tremurînd, m-am îndreptat spre toaletă. Licărirea 
trandafirie a dulapului farmaceutic dădea lucrurilor un curios aspect 
ireal. Am aruncat briciul în chiuvetă, luptind împotriva silei care mă inva- 
da. Sîngele îmi năclăise furoul chiar în dreptul pîntecului. Mașinal, am tras 
bretelele care alunecaseră, potrivindu-mi 
portijartierul. M-am gîndit: „O să vărs. O să 
vărs“. Fardul mi se scursese de pe pleoape 
pe obraji, și a trebuit să-mi șterg fața cu un 
prosop umed. M-am gîndit că frica nu 
justifica totuși sălbăticia cu care îl omorisem. 
Totuși, înainte de a mă întoarce în cameră, 
am căutat briciul. Am mers spre pat, am 
îngenunchiat și primul meu gest a fost 
să arunc un cearșaf pe fiara mutilată. 
In aceeaşi clipă s-a deschis ușa și un om - 
era gata să intre. Un militar, cu fața ascunsă 
în spatele geamului unei măști de gaze. Nu 
i-am văzut trăsăturile, creierul n-a avut timp 
să înregistreze decît nişte galoane galben- 
lamiie, întrerupîndu-i umerii, apoi ușa s-a 
închis; Coapsa mă doare, mușcătura a 
sfișiat ciorapul chiar sub portjartier. Mă 
doare, sîngele îmi murdărește blana şi 
labele nu-mi mai pot duce corpul. N-ar fi tre- 
buit să acționez astfel, dar frica și durerea 
mă înnebuniseră. Flăcările mai ales, şi miro- 
sul de fum. Cînd ne-au împins în sală, 
instinctul m-a prevenit asupra pericolului, 
m-am ghemuti în spatele unui cărucior cu 
rufe murdare, cu botul pe labe, cu urechile 
pleoştite. Ceilalţi lătrau prostește. N-am 
privit măcelul. Cînd totul s-a terminat, n-am 
văzut decît omul, agăţat de chiuveta toaletei. 
Omul, cu cască și galoane galben-lămiie. 
Mesteca o bomboană scoasă dintr-o cutie i 
gri, şi, fără să- vreau, am simţit saliva invadîndu-mi gura. În timp ce se 
privea în oglindă, am fugit pe ușa batantă. M-am întors în cușcă. Nu 
voiam să mai ies, dar el a venit; m-a lovit. Ceata mă înțricoșa și miro- 


'surile. Îmi venea să urinez, apoi lesa s-a rupt și am fugit înainte, drept 


înainte, mirosind pămîntul. M-am întors în casa oamenilor. Nu voiam să 
rămîn afară, nu voiam să mai văd platoul și insula și marea. Brusc, totul 
mă îngrozea. Voiam o adîncitură, o groapă, un colț în care să mă 
ascund. Am lătrat din toate puterile, ca să-mi alung teama și am miriit, 
arătîndu-mi colții. Femelei i s-a făcut frică. Era în picioare, în fața zidului 
care-i trimitea imaginea înapoi, cu una din labele de dinainte ridicată 
deasupra capului, iar cu cealaltă, cu un brici, îşi tăia blana de la 
subsuori. l-a fost frică, foarte frică. l-am simţit-o în toată ființa mea și 
corpul ei avea mirosul fricii și atunci am lătrat şi mai tare, să-mi înving 
teama. M-a lovit cu lama, peste bot. Atunci am mușcat-o de coapsă prin 
furoul roz, și limba mea i-a lins sîngele, odată cu al meu. După aceea 
lama, lama a alunecat printre inelele lanţului prins de lacăt şi Pierre a 
forțat, spunînd înjurături interzise. Am repetat cu toții înjurăturile, rizînd, 
fiindcă supraveghetoarea nu era acolo, să ne certe ca de obicei și să 
spună „Fiţi cuminţi, copii, sau n-o să primiţi desertul!“. Şi am intrat 
înăuntrul buncărului... Tunul era acolo, strălucind în penumbră, și Pierre 
a spus: „Hai, cine are curaj?“ și mi s-a făcut frică. De fapt, atunci a 
început totul, și n-ar fi trebuit să... Pierre a tras de pirghiile tunului, ca să 
le sperie pe fetele care rămăseseră în pragul porții, și a trimis bomba. 
Aşa, fără zgomot; doar un fel de „poc!“ ca o carabină cu aer comprimat. 
„Ce rahat! l-am dat drumul rachetei!“ a spus Pierre, începînd să ridă. 
Rideam cu toţii în hohote, fără să știm prea bine de ce — chiar și fetele, 

cărora de obicei le e frică de orice. Chiar după aceea, radarul a 

făcut „tut-tut-tut“ și o voce ciudată, ca de mașină, a spus: 
G „Obiectiv atins. Nava adversă deteriorată se află la 3 mile spre 


nord“. Apoi: „Contraatac inamic. Val de rachete în picaj deasupra 
insulei. Branșaţi dispozitivul de interceptare“. Noi habar n-aveam ce-i ăla 
dispozitiv de interceptare și, imediat, rachetele au început să bubuie în 
aer, chiar deasupra noastră. BUM!! BUMII... Şi o ceaţă ciudată, ca de 
funigine, a început să cadă de sus. Uitindu-ne prin ferestruică, am văzut 
oamenii plecînd cu vapoarele. Dar nu erau vapoare pentru toată lumea, 
așa că unii au rămas. Pierre i-a dat drumul la radio. „Fii atent la santi- 
nele!“ a strigat o fată, dar n-a ascultat-o nimeni. Santinelele sînt cu toții 
niște proști, de altfel le e și frică de noi, o vede oricine. Radioul a piriit, 
apoi o voce a spus: „... sondele detectoare, după analize, sînt în măsură 
să afirme că ne găsim în prezenţa unui gaz ce acţionează asupra 
creierului, și a cărui acțiune se manifestă prin simptome de agorafobie 
acută. In consecință, echipaţi-vă măștile cu filtru A2 și B3 galben, în caz 
că...“ . Apoi n-am mai ascultat. Știam ce înseamnă agorafobie, auzindu-i 
într-una pe doctori vorbind între ei: ,... frica de spaţii largi, panica în faţa 
întinderilor deschise“. 

„Gazul agorafobic e un gaz de invazie, explică Jean-Jacques, toată 
lumea aleargă să se închidă în WC-uri și 
după aia pifanii n-au decît să debarce, 
aruncînd în aer găurile unde se ascund 
gazaţii! Deșteaptă chestie, nu?...“ 

Deşteaptă da, dar asta nu ne privea pe 
noi. Cum injecţiile cu ser au ca efect secun- 
dar dezvoltarea unei tendinţe spre claustro- 
fobie, gazul n-a făcut decit să compenseze. 
Dintr-o dată, eram normali! Bum!!... și nu mai 
aveam nimic. ~ 

„O s-o facem lată!“ strigă Pierre, și-am 
plecat la plimbare. In unele locuri erau 
cadavre, animale și chiar, uneori, oameni. 
Alergici, cu sigurnaţă, cărora gazul le lua tot 
părul, năpîrlindu-i. „Alopecie“ explică iar 
Jean-Jacques, care trage mereu cu urechea 
la pălăvrăgelile medicilor. 

Atunci am greșit, omorînd toţi cîinii — 
i-am scos din cuşti, ducîndu-i la laborator. 
S-au lăsat duși; a fost ușor, căci știau deja 
drumul. 

A fost cu adevărat o mare greșeală, dar 
ne înfiăcărasem și în plus doctorii se 
ascunseseră, crezindu-ne închiși, iar noi ne 
săturasem de testele proiective, de injecţiile 
de cuplare... Ne săturasem să tot facem 
analize... şi serul și prelevările de sînge și 
transfuziile „adaptate“... „Dă-i sîngele tău 
unui cîine, iar el ţi-l va da pe-al său" etc... 

Se umpluse paharul! 

Pierre și ceilalţi au început să distrugă 
totul și să omoare ciinii. L-am văzut pe-al meu, un dog german, alergind 
să se ascundă în spatele unui căruţ cu rufe, dar n-am spus nimic. Nu 
l-am pîrit, ne schimbasem atita sîngele încît eram aproape ca niște 
fraţi... Ca la Indieni. 

Apoi... Apoi, merg pe drum. Am senzaţia că se întîmplă ceva, dar nu 
Știu ce. Ceaţa e din ce în ce mai deasă, și m-am rătăcit de ceiialţi. 
Ambulanțele încep să străbată insula, căutîndu-ne. Gărzile povestesc 
mereu că ambulanțele sînt pline de tipi care te omoară cînd te urci, sau 
de cuțite, sau de lucruri din astea, dar vor doar să ne sperie, fiindcă de 
fapt le e frică de noi, puștii. li înspăimîntă să ne vadă rezistînd ore întregi 
cu capul în soare, fără să ne temem de arsuri... Cînd, de fapt și asta nu 
e decît unul din efectele secundare ale serului, ca și tendința spre claus- 
trofobie și alte chestii mai mărunte... Dar gardienii sînt niște proști, poate 
chiar puţini debili. „Tocmai de aia și sînt gardieni!“ spunea mereu Jean- 
Jacques, și poate că ei cred cu adevărat în poveştile lor cu ambulanţe- 
bau-bau? Oricum, toată ziua rod porcăriile alea de tranchilizante învelite 
în hîrtie gri — şi asta nu prea cred că le dezvoltă creierul!... š 

E o ambulață pe drum, o să-i fac semn, mi-e foame și... TIMPITUL! 
DERAPEAZĂ! O să mă agațe, Dumnezeule! Farul, ca un ochi deschis. 
Parașocul îmi lovește picioarele — și alunec sub capotă. Mă doare, mîna 
se tiriie pe asfalt și toată pielea se duce dracului. Jupuită, mina se 
întinde roșu. Am brațul drept prins, cu celălalt string frîna de mînă, dar e 
prea tîrziu. Capul pocnește parbrizul, care se sparge. Sîngele îmi picură 
de pe arcadă pe obraz, pe barbă... Puştiul e dedesubt. N-am putut să-l 
evit, ceața asta nenorocită umezește drumul și mizeria asta de ambu- 
lanță are pneurile roase. Le-am spus celor de la garaj, dar ce, te-aude 
cineva? Ar fi trebuit să-mi pun centura de siguranță, dar după 30 de ani 
de experienţă în spatele volanului nu-ţi mai schimbi năravurile. Portiera 
se deschide. Puştiul e acolo, culcat, cu gura larg deschisă. Incerc să-l 


curvă de viață! mi-e rău... nu se mai mișcă. Imi trebuie ajutoare. La 
capătul străzii e o căldire, abia ghicită în ceață. Alerg și intru. Nimeni jos. 
Urc, o cameră, două,... Aici, iată-l. Un tip cu o cască. Un militar, umeri 
întrerupți de gaoane galben-lămiie, ținînd în mînă o baionetă însîngerată 
- şi-ntre picioare, o fată în furou roz, cu gitul tăiat. Țeapănă de moartă. 
În spate e un cîine în pat, dar nu sînt sigur. Tipul face un pas,.o să mă 
atace cu siguranţă, ca pe fată! Trebuie să fac ceva! Sar, îi prind închei- 
etura, dar îmi scapă. E deja rănit, și sîngele meu îl stropește, 
amestecîndu-se cu al lui. O să-l... Prea tirziu, CE PROSTIE!! aioneta mi 
s-a înfipt în burtă pînă la prăsele. nu mă doare încă, dar n-o să mai 
dureze mult, o știu, mi s-a mai înîtmplat odată, în Algeria. Ce de lucruri 
pot să-ţi treacă prin minte!... Cad în genunchi între cele două corpuri, 
femeia în furou de nylon și infirmierul bărbos care a căzut fără zgomot, 
cu ochii daţi peste cap, pierduţi parcă în căutarea unor amintiri 
îndepărtate. Rămîn așa, zdrobit, o oră, poate două... 

După aceea... După aceea, mi-am potrivit cască pe cap, am încercat 
să curăţ cămaşa minjită, și galoanele... 

Am ieșit din hotel, utiînd mitraliera rezemată de zid. Apoi... 

Arn Silverko apasă butonul de oprire al magentotonului, și banda 
încetă să se mai deruleze între cele două bobine. Sala, prost luminată, 
rămine pe jumătate cufundată în întuneric. Și tocmai în această jumătate 
își trăseseră scaunele cei doi tipi de la comisia de anchetă, lăsîndu-l! sin- 
gur cu magnetofonul, în plină lumină. „vechi truc de copi“ gîndi Arn. 

— Ne-aţi putea explica, doctore...? șuieră o voce pierdută în penum- 
bră. Arn își drese glasul, ca de fiecare dată cînd trebuia să vorbească în 
public. 

- Această înregistrare conține totalitatea declaraţiilor locotenentului 
Georges Willoc, luate la cîteav ore după ce a fost arestat. Aţi remarcat 
probabil că, de fiecare dată cînd, cu ocazia unei crime sau a unei morţi, 
sîngele agresorului și cel al victimei se amestecă, agresorul pare să fi 
moștenit gîndurile muribundului, și mai ales ultimele sale impresii. Astfel 
se formează un lanț, care poate duce astfel la acumularea gîndurilor și 
simţurilor celor mai diferiţi indivizi, urcînd înapoi pînă la sursa iniţială, la 
conflictul iniţial. La asta lucram pe insulă, înainte de regretabilul incident 
provocat de copii... 

O voce rise batjocoritor... 

— Numiţi „incident“ atacul asupra unei nave escortă în timpul misiu- 
nii? 

Arn se prefăcu că nu aude întreruperea. 

- Centrul de Comunicaţii experimentale încearcă acum, prin inter- 
mediul unui ser încă nepus la punct, să stabilească o legătură mentală 
între 2 ființe supuse în prealabil unui transfer de sînge... Lucram în prin- 
cipal cu copii — orfani — şi cîini. În ultimul timp, am obținut rezultate foarte 
satisfăcătoare. Unii copii au reușit ceea ce numim noi operaţia de 
cuplare... vreu să spun prin asta că au văzut prin ochii cîinelui, au mirosit 
prin nările lui. Închiși în celulele oarbe din subsolul Centrului, ei au 
recepționat perfect impresiile vizuale ale cîinelui care se plimba pe plajă, 
„gindurile“ lui, şi e apropae sigur că animalul primea, Și El, senzațiile 
copilului. Vreau să spun că ne aflăm în prezenţa unei telepatii perfecte, 
obținută prin intermediul chimioterapiei, o telepatie în fiole, care nu are 
nevoie de nici un „talent“ prealabil al subiecţilor trataţi. Eu sînt celălalt, 
dar celalalt este în mine, și cu toate astea rămîne conștient de identitățile 
noastre particulare. Puteam ajunge astfel la o adevărată legătură între 
creier, de-acum înainte senzaţia cea mai intimă putind fi transmisă și 
resimţită de interlocutor. Nu vor mai exista lucruri intraductibile, inex- 
epimabile. Asta s-a întîmplat în cazul lui Georges Willoc. Serul comuni- 
caţiei transmițindu-se de la un individ la altul, el a perceput, în mod tem- 
porar și estompat, unele infromaţii pe cale de a fi șterse, deoarece 
emiţătorii lor erau în pragul morţii. 

Picioare zgiriie cimentul, apoi o voce repetă, ginditor: 

- Totala libertate de comunicare? Evident, din punct de vedere tac- 
tic, aplicaţiile unui asemenea procedeu... Nu va mai fi nevoie de 
emițătoare radio, nu va mai exista riscul de a fi reperat prin goniometrie, 
iar interogatoriile... 

— Comunicarea totală! întări Ar. 

Simţi că era pe drumul cel bun; orfani şi cîini se vor găsi întotdeauna. 
numai aprobarea și sprijinul Statului rămîneau indispensabile... 

Povestire de Serge Brussolo, apărută iniţia! în magazinul „Espaces- 
temps“, şi în volum în 1985 — „Vue en coupe d'une ville malade“ în 

“colecţia „Présence du futur“ a editurii Denoel. 


Traducere Eduard PANDELE 


România ocupa locul patru în Europa 


în ceea ce priveşte FANDOMUL, 


declara preşedintele 
Asociaţiei Europene 
de Science - Fiction * 


Bridget Wilkinson 


Rep — lată că bridget Wilkinson se află din nou în România, din nou 
printre sefiștii români. Bridget ce te aduce din nou printre noi? 

BW — Mă aflu în România pentru a afla noutăţi în legătură cu 
Congresul de la Timișoara şi despre ceea ce societăţile fac pentru a 
realiza Eurocon-ul de anul viitor din mai și pentru a nu se mai întîmpla 
ceea ce s-a întimplat în 1991 și de aceea am venit: pentru a vedea 
ceea ce face, pentru aranjarea programului. 

Rep — Ce invitați și-au anunțat participarea la euROcon pină 
acum? 

BW — Nu prea știu exact. John Brunner speră să vină şi cred că și 
Joe Haldeman, dar nu.pot şti exact dacă se va întîmpla așa, nu am 
prea multe informaţii, dar știu că mulți tineri scriitori şi-au exprimat 
dorinţa de a veni. 

Rep. — Ai afirmat că România este pe locul patru în lume în ceea 
ce privește fandomul 

BW — Da, fandomul românesc este foarte puternic în comparaţie cu 
altele din lume, e foarte diferit organizaat; şi fandomul american este 
foarte puternic, dar e foarte, foarte amorf şi în mod paradoxal, în 
America nu există contacte între scriitorii profesioniști și fani tineri, pe 
cînd aici situaţia este cu totul alta și acest lucru s-a văzut foarte bine.la 
helicon-euroconul de anul trecut din Jersey, iar „Jurnalul SF“ este sin- 
gurul săptăminal de science fiction din lume, iar, singurul program în 
întregime dedicat sf-ului este în America, dar nu este pe o rețea 
naţională, ci regională; iată ceea ce dovedeşte că românii sînt „spe- 
ciali“. 

Rep. — Crezi că.o unificare a mișcării la nivel european este nece- 
sară sau nu? Mă refer la existența a mai multor asociaţii sau a uneia 
singure. 

BW. — În mod cert aș prefera existența a mai multor organizaţii care 
să aibă contacte unele cu altele, dar mă tem de faptul că unele vor 
rămîne izolate complet ceea ce-ai fi foarte rău și pentru fondomurile 
respective, dar și pentru simplii consumatori. 

Rep. — Ce importanță are suROcon-ul de la Timișoara pentru fan- 
domul românesc? 

BW — E o ocazie pentru a întilni prietenii, agati a cunoaşte cre- 
atorii de science fiction din întreaga Europă. 

Rep. — Ce părere ai despre această revistă? 

BW — Despre JURNALUL SF? 

Rep. — In Anglia există așa ceva? 

BW — Nu çi după cite ştiu eu nici în lume... 

Rep — Da, e singurul din Europa... 

BW — Nu din Europa, e singurul din lume, nu numai în Europa, ci în 
lume. În estul Europei e foarte greu pentru fanii sf-ului; în Vest avem 
multe cărţi ceea ce-i face pe oameni să cumpere cărți, bineînţeles că și 
revistele sînt cumpărate, dar mult mai puțin, iar dacă ar fi vorba-de un 
săptăminal nu cred că s-ar vinde deloc, de aceea revistele apar o dată 
pe lună sau chiar la interval de mai multe luni și nu săptămîna! cînd am 
fost în Franţa și am spus — la Convenţia SF-ului Francez — că JUR- 
NALUL SF apare în mai multe mii de exemplare în fiecare săptămînă 
mi s-a spus „Glumești!“, am spus: „Nu, cred că aproape șapte mii de 
exemplare pe săptămină!“, „Dar cum de este posibil, trebuie să fie neb- 
uni!*; le-am spus: „Acolo situaţia este diferită, cărțile costă destul de 
mult, iar oamenilor le place să citească povestiri de science fiction și 
atunci cumăpra reviste, chiar dacă e vorba de una săptăminală. 

Rep. — Mulţumesc foarte mult. 


Au consemnat Adrian BĂNUȚĂ și Sorin REPANOVICI 


